《挂席上南斗》
宋代·林希逸

挂席几千里，飘飘向极南。昂头惊斗近，举袖与云参。

海阔天光入，帆轻水影涵。前瞻依宿六，回望迫台三。

恰似槎星渚，应殊钓月潭。若非吟胆壮，高处亦难堪。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。